রাজ্যে মৌসুমী বায়ু ঢুকতে এখনও সময় আছে অনেক। সবেমাত্র কেরলে ঢুকেছে মৌসুমি বায়ু। তার আগেই কলকাতা শুরু হল বৃষ্টিপাত।

এই বিষয়ে অন্যান্য খবর

এক পশলা বৃষ্টিতে কিছুটা স্বস্তি! আগামী ৪৮ ঘণ্টা কেমন থাকবে আবহাওয়া 
বিকেলে কি কালবৈশাখী! কোন খবর শোনাল হাওয়া অফিস


শুক্রবার সকাল থেকেই কলকাতার আকাশ ছিল কালো মেঘে ঢাকা। বেলা গড়াতেই বৃষ্টিপাত শুরু হয়েছে দক্ষিণবঙ্গের বিভিন্ন এলাকায়।
হাওয়া অফিস জানিয়েছে, ঘণ্টায় ৪০-৫০ কিলোমিটার বেগে হাওয়া বইতে পারে ও বজ্রবিদ্যুৎ-সহ বৃষ্টিপাত হতে পারে দক্ষিণবঙ্গে। কলকাতা, হাওড়া, উত্তর ও দক্ষিণ ২৪ পরগনা, বীরভূম, মুর্শিদাবাদে শুক্রবার সকাল থেকেই প্রবল বৃষ্টিপাত শুরু হয়েছে।

পাশাপাশি হুগলি, পূর্ব মেদিনীপুর, পশ্চিম মেদিনীপুর, নদিয়ায় আগামী ২-৩ ঘণ্টার মধ্যে ৪০-৫০ কিলোমিটার বেগে ঝড়বৃষ্টি হতে পারে। এমনটাই পূর্বাভাস দিয়েছে আলিপুর আবহাওয়া দফতর।
শুক্রবারের বৃষ্টির জন্য বিভিন্ন এলাকায় জল দাঁড়িয়ে গিয়েছে। একাধিক রাস্তায় সৃষ্টি হয় যানজট।  সকালে বৃষ্টির মধ্যে পড়ে নাকাল হতে হয় পথচারীদের।